b'\n_START_ARTICLE_\nMindaugas\n_START_SECTION_\nMindaugas\n_START_PARAGRAPH_\n(1203-1263)_NEWLINE_Mindaugas je bil prvi litovski veliki vojvoda in edini litovski kralj. O njegovem izvoru in zgodnjem \xc5\xbeivljenju ni veliko podatkov. Moderni viri pravijo, da se je na oblast povzpel prek ugodnih porok in izgonov ali umorov tekmecev. Okronan je bil spomladi, leta 1253 in postal vladar okrog 400 000 podlo\xc5\xbenikov. _NEWLINE_Njegovo desetletno vladavino zaznamujejo predvsem gradbeni dose\xc5\xbeki in pridobitve ozemlja na jugovzhodu. Leta 1263 ga je umoril njegov ne\xc4\x8dak. _NEWLINE_Njegov pomen je postal ve\xc4\x8dji \xc5\xa1ele v 19. in 20. stoletju. Njegovo \xc5\xbeivljenje je natan\xc4\x8dneje raziskal zgodovinar Eduardas Gudavi\xc4\x8dius in objavil tudi natan\xc4\x8den datum kronanja. Na ta dan od 1991 Litvanci praznujejo dan dr\xc5\xbeavnosti.'